**ΑΡΧΑΙΑ Γ΄ΛΥΚΕΙΟΥ**

**ΑΣΚΗΣΕΙΣ ΣΕ ΠΑΡΑΛΛΗΛΑ ΚΕΙΜΕΝΑ**

**ΕΝ. 10η**

**↘** Να μελετήσετε το απόσπασμα που ακολουθεί και το κείμενο αναφοράς της 10ης διδ. Εν. (σελ. 96) και βασισμένοι και στα δύο κείμενα να γράψετε ένα κείμενο (200 περίπου λέξεων) για το ρόλο του νόμου στη διαμόρφωση σωστών πολιτών .

«Και όταν πια φύγουν αυτοί [δηλ. οι νέοι άνδρες] από τους δασκάλους, η πόλη, με τη

σειρά της, τους αναγκάζει να μάθουν τους νόμους και να ζουν σύμφωνα με

αυτούς, ώστε να μην ενεργούν από μόνοι τους και όπως νομίζουν οι ίδιοι [...].

Έτσι, και η πόλη, υπογραμμίζοντας τους νόμους, αυτά τα επινοήματα των καλών,

παλαιῶν νομοθετῶν, αναγκάζει και όσους ασκούν ένα αξίωμα και όσους άρχονται

να συμμορφώνονται με αυτούς. Εκείνος δε ο οποίος τους παραβαίνει, υφίσταται

κυρώσεις και οι κυρώσεις αυτές ονομάζονται, και σε σας εδώ [δηλ. στην Αθήνα] και

σε πολλά άλλα μέρη, εὐθύνες, λες και η δικαιοσύνη ξαναβάζει [τον παραβάτη] στην

ευθεία».

Πλάτων, Πρωταγόρας, 326d-e

(Από το σχολικό βιβλίο του Φιλοσοφικού Λόγου)

**ΕΝ. 11η**

**↘** Να επισημάνετε και να παρουσιάσετε τα κοινά σημεία μεταξύ των στόχων της

εκπαίδευσης όπως ορίζονται σήμερα στο κείμενο του Συντάγματος και στο κείμενο

του Αριστοτέλη σελ. 104, κείμενο αναφοράς της 11ης διδ. Εν.).

**Άρθρο 16: (Παιδεία, τέχνη, επιστήμη)**

1. H τέχνη και η επιστήμη, η έρευνα και η διδασκαλία είναι ελεύθερες η ανάπτυξη

και η προαγωγή τους αποτελεί υποχρέωση του Kράτους. H ακαδημαϊκή ελευθερία

και η ελευθερία της διδασκαλίας δεν απαλλάσσουν από το καθήκον της υπακοής

στο Σύνταγμα.

2. H παιδεία αποτελεί βασική αποστολή του Kράτους και έχει σκοπό την ηθική,

πνευματική, επαγγελματική και φυσική αγωγή των Eλλήνων, την ανάπτυξη της

εθνικής και θρησκευτικής συνείδησης και τη διάπλασή τους σε ελεύθερους και

υπεύθυνους πολίτες.

3. Tα έτη υποχρεωτικής φοίτησης δεν μπορεί να είναι λιγότερα από εννέα.

4. Όλοι οι Έλληνες έχουν δικαίωμα δωρεάν παιδείας, σε όλες τις βαθμίδες της, στα

κρατικά εκπαιδευτήρια. Tο Kράτος ενισχύει τους σπουδαστές που διακρίνονται,

καθώς και αυτούς που έχουν ανάγκη από βοήθεια ή ειδική προστασία, ανάλογα με

τις ικανότητές τους.

https://www.hellenicparliament.gr/Vouli-ton-Ellinon/To-

Politevma/Syntagma/article-16/